【明報專訊】已屆古稀之年嘅社運人士古思堯，早前因抗議區選制度，被判企圖或準備作出煽動意圖行為罪成，𠵱家坐緊監。佢嘅社民連黨友曾健成（阿牛）透露，古思堯喺獄中曾經撼親個頭，要經常進出醫院，到日前先返赤柱監獄繼續服刑。阿牛話探監時見到古思堯面上仲有大塊棉紗同膠布，但身體無咩大礙，精神都算唔錯，多謝外界關心。
阿牛話古思堯早排因為見頭暈，暈低時撼親個頭，進出醫院十幾次，前後輸咗十幾次血，個頭縫咗十幾針。
古思堯預計最早6月7日放監，不過阿牛話，古思堯獄中獲告知距離放監仲有個幾月，就要「小心啲」。阿牛引述古話，唔排除放監日期仲有變數，會靜觀其變。
相關字詞﹕古思堯